ate 


G Hello! You're looking at lipu tenpo, a magazine written in Toki Pona. 
Maybe you’re new and want to know more about this language. Great! 


This page hopes to answer some of your questions. 


What is Toki Pona? 


Toki Pona is an elegant minimal language. It was created by the 
Canadian linguist Sonja Lang in 2001. It has only got 14 letters and 


about 130 words. 


Why would | learn Toki Pona? 


Despite how tiny the language is, it is still possible to describe any 
concept with it. This might fascinate you. Maybe you just want to take 
a break from the complex world we live in. Or perhaps you just want 
to talk to your friends without others knowing what you’re saying. 


How can | learn Toki Pona, and where can | use it? 
There is the official book: Toki Pona: The Language of Good by Sonja 
Lang. It teaches how to use Toki Pona. Sonja made a Toki Pona 


Dictionary too. There are also several free online courses. You can 
find Toki Pona groups and learning resources on tokipona.org, the 
official website, as well as on our own website: liputenpo.org. 


Do you want to contribute? 


That’s great! You can submit an 


article or join our Discord server 
on liputenpo.org. 


sina wile pali tawa lipu tenpo la o 
tawa ma liputenpo.org - kulupu 
li toki lon ona - kin sina ken pana 
e toki sina tawa mi - sina kama 
lon kulupu la ni li pona a - 


All text and images in this 
document are licenced under 
a CC-BY-SA 4.0 licence, unless 
indicated otherwise. 


sina wile pana anu ante e ijo pi 
lipu ni la o lon nasin - nimi nasin 
li lon poka pi ijo ni la o lon ona - 
tawa ijo ali ante pi lipu ni la 

o lon nasin CC-BY-SA 4.0 - 


o lipu tenpo 


nanpa sin 


jan pali 


jan Alonola + jan Imi + jan Juwan 


+ jan Kapesi Pake + jan Kasape 


+ jan Ke Tami + jan Lapate + jan Penta 


+ jan Polo + jan Simiman li toki. 


jan Ke Tami + jan Kasape 


li alasa e pakala toki. 


jan Alonola + jan Ke Tami + jan Simo 


li sitelen. 


jan Kasape li sijelo e lipu. 


jan Alonola + jan Sonatan li lawa e kulupu. 


so 


o kama pona 
lon lipu tenpo! 
lipu tenpo ni 

li sin tan ni: 
lukin lipu li sin! 
ona li tan pali pi 
jan Kasape. 

jan ante sin 

li pali kin e toki. 


lipu tenpo ni la 
sina ken lukin 

e toki sin ante 

e ijo sin mute. 
kin la o lukin 

e tawa pi poki 
monsi nanpa pini 
tan jan Polo a. 

o musi kepeken 
lipu tenpo! 


- jan Sonatan 


VL, 


kulupu 


toki pona 


toki ante 


sona 


musi 

lipu tenpo 
li lon selo sin 


toki pona li ken ala ken 
suwi e pilin sina? 


ijo sin pi 
lipu Wikipesija 
tuki tiki li seme? 


toki Olapi li seme? 


tomo pi kiwen suli 
enko li seme? 


toki ni li tan ala tan 
jan Ape Ansan? 


ma Nijon 


ijo mi 


toki poki tu 


kama nanpa tu 

sin 

toki pona tawa sewi 
weka li ante e suli 
seme li mi 


kijetesantakalu o 


musi : 15 


tan jan Alonola tan jan Alonola 


tenpo pini lili la, sina lon, 


taso tenpo ni la: kon 


sina ala lon tomo mi 
mi o opene ilo seli 
mi pana e moku tawa kala 
mi weka e linja lawa sina 


len sina tawa tenpo loje meli 
li lon poki mi 
sitelen ni: sina lape suwi 
li lon ilo mi 
sina taso li lon lawa mi 


kijetesantakalu o 


tan jan Ke Tami 


o 
= mijo e luka tu suli 
x 
ona la, mi tawa sewi "= 
a : . sing tawa 
mi jo e monsi, e lawa sina tawa ESE KOJ 
ee seme 


mi moku e telo wawa 


mi tawa kon lon poka waso Lawa 
taso mi waso kiwen taso A 
jan mute li lon insa mi d 


li tawa sewi kepeken mi 


tan_jan Ke Tami OD 


14 - musi 


© 


tan jan Ke Tami 


toki ni anpa ale 
li tan jan Kapesi Pake. 


kama nanpa tu 


ike telo anpa li tawa mute. 

jan pi waso lawa li ken ala kute. 
ijo li pakala; insa li sama a. 
nasin lawa ni li weka tan ma ale. 
kulupu telo loje li selo. 

nasin suwi open li moli telo. 
pona li wile ala pali. 

ike li jo e wawa ali. 


lon la, pana sona a li kama. 
lon la, kama nanpa tu li kama. 
“kama nanpa tu!” nimi ni li toki 


lon open la, sitelen suli pi kon ma 


li nasa e lukin mi: ijo pi sijelo 


soweli pi sinpin jan li oko sama suno 


li awen lon ko pi ma seli 

li tawa lili e noka ona 

lon poka pi waso moli alasa. 
pimeja li kama sin; taso, mi sona 
e tenpo ali pi lape ala 

e nasin nasa pi pana pakala. 


monsuta seme pi tenpo sama ken 


li tawa ma Pelejen, tawa open? 


weka 
li ante 
e Suli 


? 
Au 
V 


o utala pona, sin o. 
awen li ante e ijo 

e lon e ike. 

o sin e ale 

tan wile 

namako. 


toki pona 
tawa sewi 


mama mi pi ma sewi 
o, nimi sina o sewi. 
lawa sina o kama. 
wile sina o kama 

lon sewi, lon ma kin. 
o pana e pan wile 

lon tenpo ni tawa mi. 
o weka e pali ike mi. 


sama la, mi weka e ni pi jan ante kin. 


o tawa ala e mi tawa ike. 


o weka e mi tan ike. 


lawa en wawa en sewi li 


sina tawa tenpo ali. 
ni o lon. 


lipu tenpo o 
li lon selo sin 


tan jan Kasape 


lipu tenpo li kama sina - mi mama pi kama ni - mi 
ante e lipu tan seme - open la lipu tenpo li jaki oko - 
ona li pana e pilin ni : jan sin li pali e ona - jan li kama 
pilin e ni la toki pona li ken kama lili tawa ona - mi wile 
ala e ni - tan ni la mi wile sin e lipu - lipu o pona oko - 


mi kama pali - mi pali lon lipu la mi weka e ike - ijo li 
wile ala la mi weka e ona - tawa mi la ni li pona - taso 
jan li toki e ni : ni la mi weka e ijo musi kin - tan ni la mi 
pana e musi ante tawa ona : mi awen pali - seme o 
awen - seme o weka - toki kulupu li mute - pali li pini 
ala tan ni - lipu li awen kama ante - 


tan ni la mi wile sona e toki pi sina kin - selo sin li seme 
tawa sina - o toki e pilin sina tawa mi - lipu li tawa 
kulupu + kulupu a o olin e lipu tan ni - ni li suli - o kama 
oko e lipu o kama toki - I 


— Nimi fu va. TE 


a 


a ` 
== ©) 


AAA 
AAA 
pp aa 


kulupu - 3 


4 - toki pona 


toki pona li ken ala ken 
suwi e pilin sina? 


jan Lapate li toki e moli e pilin anpa. 


jan ale pi toki pona li sona e ni—jan Sonja 
li pilin anpa la, ona li pali e toki lili sin, li 
kama mama pi toki pona. ona li ni tan 
seme? pilin ona la, toki sina li ken ante e 
pilin sina. toki sina li pali e lon sina; ni la, 
toki pona li ken pona e lon sina, li ken suwi 
e pilin ike sina. sona toki la, ni li sona Sapi- 
Wat. taso ni li lon ala lon? toki pona li ken 
ala ken suwi e pilin sina? 


mi la, ni li lon. mi toki e mi e pilin mi. mi jo e 
jan sama wan. ona li jan Tepi, li jan sama 
meli suli mi. tenpo sike suno wan pini la, 
ona li kama moli. nasin seme la, ni li kama? 
tenpo lili la, jan Tepi li pilin ike; ni la, ona li 
tawa tomo pi pona sijelo. ona li pilin ike tan 
seme? jan pi pona sijelo li sona ala. tenpo 
esun tu la, jan li alasa e tan pi ike ona lon 
tomo pi pona sijelo. taso pini la, jan li lukin 
e ijo insa sijelo pi pona pi telo loje la, telo 
loje mute li weka tan jan Tepi. tenpo pi lili 
mute la, ona li kama moli. tenpo lon la, mi 
en jan pi pona sijelo li sona e ni—ona li jo e 
jaki suli pi telo loje. jaki suli ni li kama lon 
sijelo ale ona. 


tenpo pimeja pi moli ona la, jan pi kulupu 
mama mi li pana e sona sin ike tawa mi 
kepeken ilo toki. tawa tomo waso la, mi 
tawa ma mama mi. jan lili ona en mama mije 
mi li pilin anpa mute, li ken ala pilin e lon pi 
moli ona. mi alasa pona e pilin ona. taso mi 
kin li pilin anpa, mi kin li ken ala pilin e lon 
pi moli ona. mi mute li pana e sijelo ona lon 
ma. ni pini la, tenpo esun wan la, mi awen 
lon ma mama mi, mi awen e kulupu mama 


mi. tenpo esun ni la, mi kama lukin e lipu 
Wiki pi toki pona. lipu Wiki li toki e jan 
Sonja, e suwi pi pilin ike. mi toki insa e ni— 
mi pilin ike mute la, mi wile sona e toki 
pona. mi esun e lipu pu kepeken ilo lipu, mi 
lukin e ona lon ilo lipu. tenpo lili la, mi kama 
sona e nimi ale, e lawa ale pi toki pona. mi 
lukin e lipu ante e sitelen tawa pi toki pona, 
mi sitelen e toki musi kepeken toki pona. 


lon la, pilin mi li kama suwi lili tan ni—mi 
wile toki insa anu sitelen e pilin mi la, mi o 
kepeken nimi lili mute. toki mama la, nimi li 
suli, li jo e kon suli e kon mute. mi jo e pilin 
la, mi ken kepeken nimi suli wan taso. taso 
ken la, pilin mi li suli la, ona li wile e nimi 
mute e nimi lili. toki pona la, mi o toki insa e 
pilin mi, o jasima? insa e pilin mi. 


tenpo ni la, mi pilin seme? toki Inli la, nimi 
pi pilin mi li “grief”. nimi ala pi pilin ni li lon 
toki pona. nasin seme la, mi ken toki e pilin 
mi? kon pi nimi “grief” li seme? mi sona ala; 
ni la, mi sona ala e pilin mi, e mi sama. taso 
jasima insa mi la, mi kama toki e pilin mi 
kepeken toki pona: mi pilin anpa tan weka 
pi jan mi; mi toki ala e ni tawa ona—o tawa 
pona. nimi ni li pana e pona tawa mi, li ken 
e sona pi mi sama. ni li ken suwi e pilin mi. 


mi awen pilin e weka pi jan Tepi. taso tenpo 
suno ale la, toki pona la, mi sitelen lili, mi 
lukin lili e lipu, mi toki insa lili. ni li suwi e 
pilin mi, li pona e sona mi, e kon mi. toki 
pona li ijo pana suli a tawa jan ale! 


lon la, toki pona li ken suwi e pilin sina. TI 


1 Sapir-Whorf hypothesis 


2 “Jasima” li sinpin kiwen lili lon sinpin tomo insa. 
sina lukin e jasima la, sina ken lukin e sina e tomo 
sina. jasima li “jasima” e suno. nasin mi la, sina 
“jasima insa” la, sina toki insa e ijo suli kepeken 


tenpo suli. 


sinpin sina en ijo ale sina o, lon lawa mi : ni 
o, lon pilin mi - mi ike pilin - taso, mi wile 
pona pilin - telo li weka tan oko mi - oko mi 
li pana e telo lawa + telo lawa ala la, mi 
pona ala pona? 


pona ala - pona li ala - mi ala la, mi pona... 
anu seme? mi sitelen tan seme? moli li tawa 
sina kin - o ala! o awen! o awen! o awen! mi 
esun e lon sina tawa lon mi: o kama kin! a - 
mi nasa - ijo mi ale li ken lon ike + ijo mi li 
musi li jaki ale - mi lili - mi ken suli kin - suli 
la ijo li wile kama mi ni - mi open pini sitelen 


toki poki tu 


tan jan Ke Tami 


o lukin. ni li toki tu. 
taso nimi li sama. 


poki li pini wawa la, 

ona li sama kiwen taso. 

poki li kama open la, 

ona li sama waso li jo e luka. 
lipu tu li tawa lon kin la 

ona li wile sewi e poki. 


kon la, poki li ken ala ken tawa? 
ona li lon ala sewi la 

waso taso li tawa lon laso sewi. 
taso o pona tawa poki. 

pona ni o ken e tawa pona taso. 
laso sewi li pana ala e ken ona. 

wile li lawa e ale. 


ni la sina sona pona o sona e lon ijo. 
poki li tawa lon sewi la ona li ken. 
ala poki li pakala e pilin poki wile. 
tawa li lon poki anpa e ijo ante wile. 
poki li lon sewi a. 


toki : 13 


e sitelen sina tawa sina - mi sitelen lon ma 
sina : mama mi li wile pana e tomo ona 
tawa sina + sina taso o jo e ni - mi ken ala! 
mi wile ala! 


ike li ni - sitelen li ike - pali li pona sitelen 

mi ala - tawa mi en lon mi en ijo mi li... li... 
ijo - mi ijo - sina ijo - lipu ni li ijo - nimi ni li 
ijo - ijo li ijo * ijo li awen sama : sina awen 
pona : mi awen ala - mi o awen... anu seme? 
ijo o sama sina tawa mi... anu seme? mi ijo 
mi... anu seme? mi lon - ijo li lon + mi o lon... 
anu ala? I 


poki li pini. 

wawa la ona li sama kiwen. 

taso poki li kama. 

open la, ona li sama. 

waso li jo e luka lipu tu li tawa. 
lon kon la ona li wile sewi e poki. 


kon la, poki li ken ala. 

ken tawa ona li lon ala. 

sewi la waso taso li tawa lon. 
laso sewi o pona tawa poki pona. 
ni o ken e tawa pona. 

taso laso sewi li pana ala e ken. 
ona wile li lawa e ale. 


ni la sina sona pona. o sona e lon: 

ijo poki li tawa lon sewi la 

ona li ken ala poki li pakala e pilin poki. 

wile tawa li lon poki li anpa e ijo ante. 

wile poki li lon sewi a. I 


12 - toki 


ona li awen lon nasin seli taso pi ma 
Okawito. ma awen la jan Awinu (Ainu) li 
awen. jan Awinu li jan lon pi ma Okawito a. 
ona li jan Nijon ala li toki e toki ante. tenpo 
ni la jan Awinu li mute lili. jan Nijon taso li 
lon li awen lon ma ale. tan ni la ma tomo pi 
tenpo pini la tu taso li lon. ona li ma tomo 


ijo mi 
tan jan Penta 


ijo li ale li ken lon ike - ijo li musi li jaki 

ale - ijo mi li lili li ken suli kin - suli la mi wile 
kama ijo ni - mi pini open sitelen e sitelen 
sina tawa sina - mi sitelen lon tomo sina 
tawa + mi sitelen kepeken ilo mi tawa ni - mi 
sitelen telo - mi telo e lipu kepeken sitelen 
nimi - nimi li mi - nimi li tan mi - nimi mi li 
lon + mi lon... anu seme? 


moli mama li pana e lon e esun e mani - ni li 
tawa jan lili ona : ni li sina li mi - nimi Tmi lij 
o open ala e linja nimi lon lawa toki... tan 
seme? mi kama sona e toki mi lon tenpo 
open tan seme? mi ni kepeken seme? tenpo 
pini la, sina toki pona e nimi ale e toki 

mute + taso, tenpo ni la, sina wile toki ala - 


sina weka tan mi - sina seme? sina o ni - 
sina o... seme? olin li awen... ala : ona li ken 
ala weka... ala : mi sitelen - sitelen mi li 
toki - toki uta mi li mu : mu - mu - mu - mu 
mi li suli sama toki ante ale mi - sina ken mu 
wawa lon tenpo pini - mu sina li sama nimi 
sewi a : nimi mi li sewi ala li suli ala li musi 
ala li pona ala li pini ala li... - a, mi awen 
toki ike pi mute ike - mi toki sama akesi, 
sama lili, sama jaki, sama jaki mute, sama 
pipi, sama aaaaaaaaaa : 


mi pini tawa lon tomo sina - mi tawa lon 


Otalu li ma tomo Akotate. ma tomo ni la 
tomo pi tenpo pini mute li lon. 


lipu ni li lipu pini mi a! mi lukin e ma mute pi 
ma Asija. mi toki lon ona ale. mi wile e ni: 

sina ken sona e toki mi. mi wile e ni kin: toki 
mi li musi tawa sina ale a! I 


ma - mi sike e nimi - mi lon lipu e nimi kin - 
mi nanpa e ijo pi mama moli - nanpa ni li 
mute mute - mi lukin e ale e ona - ona li ni - 
ni li ona - mi... wile ala pana + mi o pana ala 
pana e ona e ijo ni? sina wile ala wile sona? 
a, nasin nimi ni li musi tawa mi - nimi tu li 
lon poka pi nimi Pala - jan li ken alasa e 
sona kepeken ni tan seme? a, ni li suli ala - 
mili mi toki e ijo lon tomo - 


nanpa wan li soweli musi - 

nanpa tu li ilo oko - 

nanpa tu wan li oko ko - 

nanpa tu tu li len mani - 

nanpa luka li poki pi mani mi - 
nanpa luka wan li akesi walo sina - 
nanpa luka tu li... 


ala! ni li ala! ala li mi li ni li ijo ni - ona o ijo 
mi ala - suno li tawa tan mi - ijo o ken pona 
e sijelo mi ala - ijo o tan esun ala - ijo li ale - 
ale li ijo - ijo li nimi ni li lipu pi nimi ni li jan 
pi lukin lipu li mi kin - sina jan ni ala - sina 
ken ala - sina ken ala lukine nie mi e ale - 
sina ken jo ala e akesi sina - ona li walo! 
kule ona li walo! ni li musi! a! a! sina o 
musi - o musi - o sina taso - o jan ante ala - 
o ante ala - o lon - 


a a, pakala li pakala - mi ken lon sina + mi 
ken ala lon - mi ken ala lon poka sina - mi 
ken ala - mi o sona e sina e ijo sina - oko 
sina en uta sina en selo sina en linja sina en 
luka sina en nena sina en sijelo sina en 


ijo sinpi — 
lipu Wikipesija 
tan jan Alonola tan jan Juwan 


lipu tenpo nanpa pan la, mi jan Alonola li 
toki e sona pi lipu Wikipesija. tenpo ni la, 
lipu Wikipesija li sin ala. tenpo sike pini tu 
(2021) la, ona li kama lon. sina ken lukin e 
ona kepeken nimi linluwi! ni: 
https://wikipesija.org. 


open la, lipu Wikipesija li kama lon tan ni: 
lipu Wikija anu lipu Panton lon tenpo ni 
(Wikia, Fandom) li ike tawa jan pi toki 
pona. kin la, lipu Wikipesija li lon tan 
kulupu ISO. tenpo pini la, kulupu ISO li toki 
e ni: toki pona li toki lon ala. taso tenpo ni 
la ona li toki lon. toki pona li kama jo e nimi 
lili “tok”. lipu lawa pi nimi lili la, jan li toki e 
sona pi lipu Wikipesija.? 


jan mute li pali tawa lipu Wikipesija. suli la, 
jan Tepo li open e lipu Wikipesija. kin la, jan 
ni li pali mute (ante >500) tawa ona: jan 
Musi, en jan Tepo, en jan Jolan, en jan Ne, 
en jan Kita, en jan Ke Tami, en jan Tansin li 
pali. 


lipu Wikipesija li kama suli li jo e lipu pi 
mute 1907. lipu mute li toki e ilo, e jan, e 
kulupu, e ma, e musi, e nasin, e sona, e 
toki, e tenpo pini. suli la, lipu pi lipu tenpo li 
lon lipu Wikipesija! ken la, sina ken lukin e 
ona anu suli e ona! 


ken la, sina sona e lipu Linku. lipu Linku li 
pona mute tawa kon nimi. lipu Wikipesija 
la, lipu nimi li lon kin! lipu nimi ni li toki e 
kon nimi, e sona ante pi nimi ni. taso lipu 
nimi li lili. lipu suli li pona tawa mi. nasa la, 
lipu pi toki pona li lili! 


toki pona : 5 


mi jan Juwan. mi mu. lipu Wikipesija li pona 
tawa ni tan ni: mi jo e mani lili li ken ala 
kama jo e lipu pu, e lipu ku, e lipu mute. lipu 
Wikipesija li lipu pi kama sona tawa mi. 

mi wile kama sona e ni: jan li nimi seme e ijo 
ni? lipu ale ala li pona. taso, ni li ike ala. 

mi pona e lipu ni. 


lipu mute lon lipu Wikipesija li lili. sina ken 
pona e ona. sina wile pali la, nasin mute li 
lon: 


* sina ken pali e lipu sin. 
“ sina ken pana e sona sin sina tawa lipu. 
e sina ken pona e nasin toki lon lipu. 


sina wile toki tawa jan pi pali lipu la o tawa 
ma pali pi toki pona lon ilo Siko: 
https://discord.gg/PrVVDEDanU. 


sona namako la, lipu Wikipesija li lipu Wiki 
kepeken toki pona. taso, ni li lon kin: lipu 
“sona pona” li lipu Wiki pi toki pona 
kepeken toki Inli. sina ken ala anu ken lili 
toki kepeken toki pona la, sina ken tawa 
ona! ona la, nasin toki, en nasin nanpa, en 
nasin sitelen, en sona nasa li lon! o tawa 
nasin linluwi ni: https://sona.pona.la/. T 


1 nimi linluwi li nimi tawa ilo sona 


2 tan sona: https://iso639-3.sil.org/sites/iso639-3/ 
files/change_requests/2021/2021-043_tok.pdf 


6 - toki ante 


E tuki tiki 


li seme? 
tan jan Ke Tami 


lon ma ale la jan li toki. toki li mute. nasin 
toki li mute. kin la nimi li mute lon toki ma. 
mute nimi li mute a. ijo li sin la jan li pali e 
nimi sin tawa ijo ni. jan wan li pali ala e toki 
ma. kulupu li pali e toki ma. ni a li nasin pi 
toki ma. 


taso ante li kama. toki sin li kama. ni li toki 
ma ala li toki pali. jan wan li pali e ona. ona 
la nasin toki li ante. tenpo li kama la toki li 
kama mute, li kama mute mute. mi wile toki 
e toki wan. nimi pi toki ni li toki pona. toki 
ma li wile e nimi mute la mute nimi li lili lon 


toki pona. ijo sin la toki ma li wile e nimi sin. 


ijo sin la toki pona li toki taso e nasin ijo 
taso. ni la nimi lili li lon toki pona. sama la 
nimi lili li kon lili ala. jan li toki pona e sona 
la ona li ken wile toki e mute. tawa jan pi 
toki pona ala la toki pona li ken sama ni: sin 
mute li lon toki pi jan ni. ni la jan pi toki 
pona li sin mute e nasin toki. ni pi sin mute 
la toki pona li sama sike. 


SU 


O 


> 


taso sina o sona eni: toki pona li lili. ni li 
lon. lili ni la lili sin li ken ala ken? ken a! 


tenpo li tawa la toki sin li lon. ona li tuki 
tiki. (toki pona la, nimi li sama "toki sike”.) 
toki ma li wile e nimi mute la mute nimi li lili 
lon toki pona. toki pona li wile e nimi la 
mute nimi li lili a lon tuki tiki. lili ni la jan pi 
tuki tiki li wile open sin mute e nasin toki. ni 
li ken e sona lon ona. nasin ni li sama sike. 
sama la toki pona li sike, taso toki pona li 
sike la tuki tiki li sike a! 


sin li ken ala ken? ken! a, lili taso ala li lawa 
e tuki tiki. sama la, musi en suwi en kon 
pona li nasin e tuki tiki. I 


O 


nanpa luka luka luka 


ma Nijon 


tan jan Polo 


=> lipu ni li lipu pini pi kulupu lipu mi ‘tawa pi 


poki monsi pi ma Asija'. tenpo ni la mi wile 
toki lon ma Nijon. insa ma pi lipu mi la ma ni 
li ma pi nasin pi kama suno nanpa wan. ken 
la ona li ma suli kin nanpa wan tan ni: jan pi 
ma ale li sona e ma ni. jan mute li tawa ma 
ni. 

mi la mi tawa ma Nijon lon tenpo mute. lon 
la tenpo pini mute la mi kama sona e toki 
Nijon. tenpo ni la meli mi li jan pi ma Nijon. 
kin la jan lili mi li tan ma Nijon li tan ma 
Italija. tan ni la mi tawa ma Nijon lon tenpo 
sike suno ale tawa ni: mi wile lukin e mama 
pi meli mi. poka la ma Nijon li pona tawa mi. 
taso ale ala pi ma Nijon li pona tawa mi a. 
ijo pi tenpo pini en tomo pi tenpo pini li 
pona. taso ijo pi sin mute en esun wawa li 
pona ala. pali pona li pona. taso pali pi 
mute ike li pona ala. sitelen tawa pi ma 
Nijon li pona. taso toki ilo pi sitelen tawa pi 
ma Nijon li pona ala tawa mi. taso ma ale li 
jo e ijo pona e ijo ike anu seme? mi la ijo 
ante pona pi ma Nijon li nasin sewi Puta li 
nasin sewi Sinto. 


ma Nijon la mi tawa ma tomo mute. mi tawa 
ma tomo lawa Tokijo tawa ma tomo 
Jokojama tawa ma tomo Kamakula tawa ma 
tomo Niko tawa ma tomo Sisujoka tawa ma 
tomo Kijoto tawa ma tomo Nala tawa ma 
tomo Osaka tawa ma tomo Kope tawa ma 
tomo Sapolo tawa ma tomo Otalu ma tomo 
Akotate. tenpo ale la mi tawa ma tomo lili 


tawa pi poki monsi pi ma Asija 

Mikasa lon ma Okawito (Hokkaido). ken la 
jan ala li sona e ma tomo lili ni. ona li lon 
nasin lete pi ma tomo Sapolo lon ma 
Okawito. laso jelo li sike e ona. mi tawa ona 
tan ni: mama pi meli mi li awen lon ma tomo 
ni a! ma tomo lili Mikasa li lon insa pi nena 
mute pi kasi suli. kin la ona li ma pi kalama 
lili. 


ijo mute pi tenpo pini li lon ma ale pi ma 
Nijon. pana lukin la ma tomo Kijoto en ma 
tomo Nala li jo e tomo pona mute mute pi 
tenpo pini. ma Nala la tomo pi nasin sewi 
Puta Totawisi (Todaiji) li lon. ona li tomo pi 
kiwen kasi pi suli nanpa wan lon ma ale. 
insa ona la jan kiwen suli pi jan Puta li lon. 
ona li epiku a. ante la ma tomo Mikasa li jo 
e tomo ala pi tenpo pini mute. ken la tomo 
pi majuna nanpa wan li tomo pi tenpo pini 
pi tomo tawa linja. tenpo ni la ona li pali ala 
li kama tomo pi pana lukin taso (tenpo pini 
la ma tomo Mikasa li pana e kiwen pimeja. 
lupa pi kiwen pimeja li pini la jan mute li 
tawa weka). lon la ma Okawito li ma sin. 
tenpo pini la ma Nijon li jo ala e ma ni ale. 
ona la jan Nijon li mute lili taso. > 


10 - sona 


ni li nasa lili! sona pi enko ni li wile e pali 


mute, e wawa sona mute! 


toki ni li tan ala tan 
jan Ape Antan? 


tan jan Ke Tami 


> sina pu la, sina ken kama lukin e toki ni: 


“sina ken ala toki e ijo lon toki pona la sina 
sona pona ala e ona” 


toki ni li pona. taso ona li tan jan seme. lipu 
li pana e nimi ni: jan Ape Antan. a. taso ni li 
lon ala. jan ante li kama e toki ni. 


ni la, jan Sonja li pali ala pali ike? pu li ike 
ala ike? 


ala. jan mute en lipu mute li toki e ijo sama. 
sona ike li lon ale. o alasa e toki musi pi jan 
Ape Antan. sina kama lukin e toki mute 
ona... anu seme? lon la, toki mute ona li toki 
pi ona ala. 


a, tenpo mute la, jan li lukin e toki li pilin 
pona tan ona li toki e ni: jan Ape Antan li 
pana e toki ni. 


tan seme a!? tan suli pilin. 


jan li wile toki suli e sona musi la, ona li wile 
suli e pilin toki, li toki e tan toki. tan toki li 
suli la, pilin toki kin li ken kama suli. jan 
Ape Antan li jan sona suli, li suli tawa 
kulupu la, jan li ken suli e toki kepeken nimi 
ona. 


enko la, jan mute li pilin ante. tenpo kama 
la, jan ante li pilin ante sin. tenpo ala la, 
kama sona enko li pini. pilin pi sina kin la, 
enko li seme? I 


ante la, jan li pilin suli tan toki la, ona li 
pilin ni: toki suli li tan jan sona suli. jan 
sona suli li toki e ijo sona suli. ni la, toki suli 
ni li ken tan jan sona suli taso. 


ijo ante kin li ken: jan li lukin e toki li pilin 
pona tan ona... taso jan li ken pilin ni: toki li 
toki musi taso li pana e sona lili taso li ken 
ala toki sonaa li ken ala toki suli a. toki ni li 
lili taso. toki lili li ken ala ken pana e sona - 
tenpo mute la, ni li lon ala. taso tenpo pi 
mute lili la ni li ken lon. sewi en olin en 
nasin en wawa la toki pi lili nimi li ken toki 
pi suli pilin. jan li sona pona e sewi anu olin 
anu nasin anu wawa la toki li kama tan ona 
la toki lili li ken toki suli lon tenpo. pilin la 
toki suli li ken tan jan suli taso anu seme - 
a, mi la ni li lon ala. taso pilin pi nasin ni li 
ken lawa e kon. jan li lukin e tan toki li kama 
ala lukin e jan suli tan la, ona li ken pilin pi 
suli ala tan toki ni. nasa. 


mi toki e nasin ken tu wan - taso o sona! ni 
tu wan li tan ala wile ike. lon la ni li ken 
nasa e sona. taso jan li toki ala e ni: “a, mi 
wile pana e toki pi pona wawa, taso jan 
ante o sona e wawa pi pona ona, tan ni la 
mi pana e nimi pi jan suli tawa poka, ni la 
pana mi li kepeken nasin suli” - ala a. 

jan pi mute ala li wile ante ike e tan sona. 
tan ike ni li lon tenpo lili taso. taso lon 
tenpo mute la, jan li pali ni tan pilin. ona li 
pali ni tan sona lili anu sona ike anu kute 
ike anu alasa ike. kin la ona li pali ni tan ijo 
suli wan: lipu mute li toki e sama la lipu sin 
o toki sama. T 


toki Olapi 


li seme? 


tan jan Imi 


3 jan mute li sona e toki Epelanto. kulupu pi 


toki pona la, jan mute li ken toki Epelanto. 
sina sona ala e toki Epelanto la, mi ken 
pana e sona tawa sina. tenpo pini mute la, 
jan Sameno (Zamenhof) li mama e toki 
Epelanto tan ni: ona li wile e ni: ma ale li 
toki e toki wan e toki mama ona. 


jan mute la, ni li ken nasa: toki Epelanto li 
lon ala la, toki sin ante pi ma ali li lon. toki 
ni li toki Olapi (Volapük). nasin mute la, toki 
Olapi li sama toki Epelanto. 


o lukin: ni li sama toki Epelanto: mama pi 
toki Olapi li jan wan! jan ni li jan Jokan 
Masin Saja (Johann Martin Schleyer). ona li 
sama jan Sameno: ona li wile e toki wan 
tawa ma ali. taso jan Jokan li pilin e ni: jan 
sewi li toki tawa ona. jan sewi li toki e ni: o 
pali e toki pi ma ali! 


ijo nasa pi toki Olapi li ni: nimi mute pi toki 
Olapi li tan toki ante tu wan. toki ni li toki 
Inli li toki Tosi li toki Kanse. ni taso li nasa 
ala. taso ni li nasa: jan Jokan li ante mute e 
nimi ni! ni la, ken la, jan li toki Inli li sona 
ala e ni: nimi Volapŭk' li tan nimi ni pi toki 
Inli: toki pi ma ale (‘world speak’) 


ijo nasa ante pi toki Olapi li ni: nimi li jo e 
pini mute e open mute. toki Olapi la, jan li 
ken toki e tenpo e nanpa e ijo ante mute 

kepeken nimi wan. ni li nasa li ike tawa jan 

mute. nimi pona li ken sama nimi ijo lili. ni 

la, toki Olapi li pona ala. taso ni li lon mute: 
toki Olapi la, jan li ken toki e mute kepeken 
nimi wan taso. kin la, toki Olapi li ken wawa 
mute! 


ni li nasa mute kin: tenpo pini la, jan mute li 
toki e toki Olapi li pali e lipu mute kepeken 
ona li toki mute lon kulupu kepeken ona. kin 
la, jan li wile pana e sona pi toki Olapi lon 
tomo sona mute. tenpo ni la, ni li lon ala. ni 
li tan seme? ike la, jan ala li sona. ken la, ni 
li tan toki Epelanto. jan mute pi toki Olapi li 
kama toki Epelanto. ante la, toki Olapi li 
kama ante mute. ni li ike mute tawa jan 
mute pi toki Olapi. pini la, jan mute li pilin e 
ni: jan li wile kama sona e toki Olapi la, ni li 
wile e tenpo mute. jan li wile kama sona e 
toki sin ante la, ni li wile e tenpo lili. 


pona la, toki Olapi li awen lon. taso jan pi 
mute lili li ken toki e ona. mi pilin e ni: jan li 
ken toki Olapi la, ni li pona. kin la, mi wile 
kama sona e toki Olapi. tenpo kama la, mi o 
ni anu seme? mi sona ala. taso, mi wile ni. 


taso ale la, mi sona e ni: toki Olapi li toki 
pona li pona tawa sona pi jan ale li pona 
tawa jan mute! I 


8 - sona 


tomo pi kiwen suli 


tan jan Simiman 


=» ma mute la tomo kiwen ni li awen lon: 


kulupu jan li pali e ona lon tenpo weka a. 
tenpo weka ni la jan li ken ala sitelen. tan ni 
la mi ale li sona ala e toki ona e pilin ona e 
wile ona. taso ijo ona pi pali suli li awen. 
tomo pi kiwen suli li lon ma mi. lipu ni la mi 
wile toki e ona. 


tenpo lete 

tenpo weka a la ma li lete. tan lete la ko 
walo li kama tan sewi. suno li telo ala e ko. 
ni la ko li kama kiwen lon supa suli. supa 
lete li tawa lon ma kepeken tenpo suli a. 
supa tawa ni li wawa li ken tawa e ale. tan 
ni la kiwen suli li kama lon ma Tansi lon ma 
Tosi lon ma Netelan tan ma Sansinawija. 
tenpo la ma li kama seli sin la supa suli li 
kama telo li weka. taso kiwen en ma li 
awen. jan li kama sona pali e pan e soweli e 
kili. tenpo ni la kiwen li awen. 


tomo 

kepeken kiwen suli ni la jan li pali e tomo. 
tomo ni li lon poka pi kulupu tomo. taso jan 
li lape ala lon tomo ni. pilin jan la tomo ni li 
sewi. tomo la kulupu li awen sona e mama 
moli ona. lon pali la jan li tu e kiwen la 
sinpin kiwen li kama nena ala. taso ona li 
leko ala e kiwen. ni la tomo li kiwen suli 
taso ala. kiwen lili en ko li lon insa pi kiwen 
suli la kiwen li kama selo tomo. tomo li leko 


ala li sike ala. sijelo ona li sama palisa. 
sinpin tu li suli. sinpin tu li lili. kin lupa li lon 
sinpin wan la jan li ken lon insa tomo. kiwen 
suli a li supa lon sewi pi sinpin suli. tomo 
kiwen li lon la jan li pana e ma lon sewi ona. 
ni la tomo li nena kin. taso ni li lon tenpo 
weka. 


tenpo poka 

tenpo suli li kama li tawa la jan li kama sona 
pali e ilo pi kiwen sin li kama sona sitelen 
lon tenpo ni. ma en kiwen lili li weka tan 
tenpo tan jan. tomo la kiwen suli li awen ala 
sinpin li kama noka taso. jan li wile pali e 
tomo sewi e nasin sin la ona li pakala e 
kiwen suli pi tomo kiwen li kepeken ona. 
tomo mute pi kiwen suli li pakala li weka tan 
ni. taso tan suli tenpo la jan ni li sona ala e 
open pi tomo kiwen li sona ala e jan pali e 
nasin pali. tan ni la ona li pilin e ni: kulupu 
pi jan suli li lon tenpo pini. ona suli li pali e 
supa suli kiwen li lape lon ona. sona ni li 
kama e nimi pi tomo ni. toki Netelan en toki 
Tosi kin la nimi tomo li toki e supa lape pi 
jan suli. tenpo lon la jan li awen e tomo pi 
kiwen suli li pona e ona. tenpo lon la jan 
sona li lukin e poki e ilo e ijo mani. sona 
mute li kama tan ona. I 


enko li seme? 


tan jan Lapate 


= kon pi nimi sin “enko” li seme? ijo ale li 


suli anu lili. ken la, ijo nanpa wan la, ijo 
nanpa tu li suli. sina ken wile sona e ni: suli 
pi ijo nanpa wan li seme? suli pi ijo nanpa 
tu li seme? sina ken nanpa e suli pi ijo ni tu. 
suli pi ijo ale li wile e nanpa tu wan. nanpa 
tu wan ni li nanpa e enko ijo. taso ni li nasa: 
sina weka e ijo la, enko ijo li kama ala weka, 
li awen. taso tenpo ni la, ijo ala anu kon 
taso li lon insa pi enko ijo. 


tenpo ni la, sina ken kepeken nimi sin 
“enko.” sina sona pona e nimi sin ni. taso 
lon la, enko li seme? enko li sama kon, anu 
nanpa ijo, anu sona taso, anu nimi taso, 
anu seme? ijo ale li lon ala la, enko li lon ala 
lon? pini la, enko li lon anu lon ala anu 
seme? tenpo ale la, jan sona mute li wile 
sona e ni, li toki sona utala e ni. 


ken la, enko li ijo. taso ona li kon ala: kon li 
weka la, enko kon li lon a. sina ken pana e 
kon sin lon enko pi kon weka. ni la, enko li 
ijo la, jan li ken ala pilin e ona, li ken ala 
lukin e ona. ona li sama ala ijo ante ale. 
tenpo pini weka la, jan Pato (NAdtwv, 429- 
347 BCE) la, enko li ijo. ijo ante ale li tan 
enko. enko li sama ala ijo ante ale; taso ona 
li ken kama ijo ante ale. enko en selo li pali 
e sijelo e ijo ale. tenpo ale la, selo li lon ma 
sewi. taso ona li kama lon enko la, ijo li lon 
a. ijo en sijelo li seme? ona li selo lon enko. 


jan Alitotele (ApLototeAnc, 384-322 BCE) li 
pilin ante. ona la, enko li ma. kala li lon telo 
la, ma ona li telo. anu pilin pi jan Alitotele 
la, lon la, ma kala li selo insa pi telo ni—telo 

li lon poka ale ona. jan li lon kon la, ma ona 
li selo insa pi kon ni—kon li lon poka ale 
ona. ken la, sina wile sona e ni—ijo ni li lon 
enko seme? taso jan Alitotele la, wile sona 
ni li ike lili. sina ken sona e ni taso: ma ijo li 
seme? anu ijo ante seme li lon poka ale pi 
ijo ni? enko li lon ala, li sona taso, li nimi 
taso. tenpo suli kama la, jan Teka (René 
Descartes, 1596-1650) li pilin e sama anu 
sama lili. 


jan Nuto (Isaac Newton, 1643-1727) la, 
ale ijo li lon enko. taso pilin pi jan Nuto li 
sama ala pilin pi jan Pato. pilin pi jan Nuto 
la, ijo ale li lon enko, taso ona li tan ala 
enko. enko en selo li pali ala e ijo. jan Nuto 
la, enko li sama lipu pi sitelen ala. tan 
seme? mi sitelen la, mi pana e sitelen lon 
lipu walo, mi pana e ona lon lipu pi sitelen 
ala. sina ken toki e ni—lipu li enko sitelen. 
nasin sama la, ijo li lon la, ona li lon enko, li 
lon enko pi ijo ala. ijo li sama sitelen la, 
enko li sama lipu walo. enko li jo e ijo ale. 
tenpo ale la, enko ni li ante ala, li tawa ala. 
sina ken nanpa e tawa ijo, e ante ijo, 
kepeken enko pi tawa ala, kepeken enko pi 
ante ala. 


pini la, jan Antan (Albert Einstein, 1879- 
1955) li sama lili pi jan Teka, li sama lili pi 
jan Nuto. sama jan Teka sama jan Alitotele 
la, sona pi enko ijo li wile e ijo tu anu ijo 
mute. sina wile sona e enko ijo la, sina ken 
nanpa e suli pi linja ni—linja li tan ijo li tawa 
ijo ante ale. ni li sama jan Alitotele, li sama 
jan Teka. taso kin la, enko li ijo, anu sama 
ijo. sina ken wile sona e ni—enko ni li sama 
seme? ken la, pilin sina la, enko pi jan 
Antan li sama enko pi jan Nuto. taso ante 
la, pilin pi jan Antan la, enko li ken ante, li 
ken sama linja, li ken sama sike. kin la, enko 
li ken antee ijo, li ken ante e tawa ijo. > 


